
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση της ΔΙΚΠΡ/Φ80/30/8703/16.9.1988 
(ΦΕΚ 684/Β/19.9.1988) απόφασης του Υπουργού Προ¬ 
εδρίας της Κυβέρνησης «Τρόπος, διαδικασία και προϋπο¬ 
θέσεις εκλογής των εκπροσώπων των υπαλλήλων στα 
υπηρεσιακά συμβούλια του προσωπικού των δημοσίων 
υπηρεσιών και των νομικών προσώπων δημοσίου δικαίου» 1 

Καθορισμός του αριθμού των οπλιτών πτυχιούχων Ιατρικής 
που διατίθενται σε ετήσια βάση για την επάνδρωση αγροτι¬ 
κών ιατρείων και περιφερειακών ιατρείων κέντρων υγείας . 2 

Παροχή διευκολύνσεων για την περαίωση εκκρεμών φορολο¬ 
γικών υποθέσεων μεταβίβασης ακινήτων με αντάλλαγμα 
ή αιτία θανάτου, δωρεάς - γονικής παροχής ή προίκας, που 
βρίσκονται εντός σχεδίου στους δήμους Άμφισσας, Λειβα- 
δειάς, Καμμένων Βούρλων, Στυλίδας και Άρτας. 3 

Τροποποίηση της 25026/6028/21.4.1982 Κοινής απόφα¬ 
σης των Υπουργών Προεδρίας Κυβερνήσεως και Γεωρ¬ 
γίας «Ανασυγκρότηση Διοικητικού Συμβουλίου Κ.Τ.Γ.Κ. 


και Δασών» .. 4 

Χορήγηση έκτακτης οικονομικής ενίσχυσης στους άνεργους 
καπνεργάτες-τριες της Χώρας. 5 

Καταβολή των επιδομάτων ανεργίας δικαιούχων μισθωτών 
στην επιχείρηση «Γ. ΔΡΙΤΣΑΣ & ΣΙΑ ΑΕΒΕ» που ανέ- 
στειλε τη λειτουργία της λόγω πυρκαϊάς . 6 

Καθορισμός τιμολογίου αμοιβής των φορτ/τών της κατηγο¬ 
ρίας αεριούχων και οινοπνευματωδών ποτών ξηράς Αθη¬ 
νών . 7 

Μεταβίβαση αρμοδιοτήτων στους Νομάρχες Ηλείας και Ζα¬ 
κύνθου για συγκρότηση διαφόρων επιτροπών . 8 

Ψήφιση του Ο.Ε.Υ. του Β' Κ.Α.Π.Η. του Δήμου Ηρακλείου 
Αττικής. 9 

Έγκριση της αρ. 1312/15/88/14.11.1988 απόφασης του 
Λ/Χ Κω «περί καθορισμού ναύλου επιβατών τοπικής τα¬ 


χυδρομικής δρομολογιακής γραμμής Καρδάμαινας Κω - 
Νισύρου» .10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΚΠΡ/Φ80/54/11988 (1) 

Τροποποίηση της ΔΙΚΠΡ/Φ80/30/8703/16.9.1988 (ΦΕΚ 
684/Β/19.9.1988) απόφασης του Υπουργού Προεδρίας της 
Κυβέρνησης «Τρόπος, διαδικασία και προϋποθέσεις εκλογής 
των εκπροσώπων των υπαλλήλων στα υπηρεσιακά συμβούλια 
του προσωπικού των δημοσίων υπηρεσιών και των νομικών 
προσώπων δημοσίου δικαίου». 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Το άρθρο 14 παράγραφος 1 (β) του Ν. 1586/1986 «Βαθ¬ 
μολογική διάρθρωση των θέσεων του Δημοσίου, νομικών προσώ¬ 
πων δημοσίου δικαίου και των οργανισμών τοπικής αυτοδιοίκη¬ 
σης και άλλες διατάξεις», και 

2. Τη γνώμη της ΑΔΕΔΥ, όπως διατυπώθηκε στο αριθ. 
1749/2.12.1988 έγγραφό της, αποφασίζουμε: 

Άρθρο 1 

1. Οι προθεσμίες της παραγράφου 1 της μεταβικής διάταξης 
του άρθρου 18 της ΔΙΚΠΡ/Φ80/30/8703/16.9.1988 (ΦΕΚ 
684/Β/19.9.1988) απόφασης του Υπουργού Προεδρίας της 
Κυβέρνησης μπορεί να παρατείνονται, όλες ή μερικές, με από¬ 
φαση του Υπουργού Προεδρίας της Κυβέρνησης, ύστερα από 
εκτίμηση των ιδιαιτέρων συνθηκών και αναγκών κάθε υπηρε¬ 
σίας. 

2. Σε περίπτωση παράτασης των προθεσμιών κατά την παρά¬ 
γραφο 1 του παρόντος άρθρου, η ημερομηνία ψηφοφορίας της πα¬ 
ραγράφου 2 του άρθρου 18 της ανωτέρω απόφασης μετατίθεται 
ανάλογα. 

3. Η διάταξη της παραγράφου 1 του παρόντος άρθρου ισχύει 
και για τις προθεσμίες οι οποίες έχουν ήδη λήξει. 

Άρθρο 2 

1. Το τελευταίο εδάφιο της παραγράφου 3 του άρθρου 4 της 
ΔΙΚΠΡ/Φ80/30/8703/16.9.1988 απόφασης του Υπουργού 
Προεδρίας της Κυβέρνησης αντικαθίσταται ως εξής: 

«Η ιδιότητα του εκπροσώπου αποδεικνύεται από κοινή ή μεμο¬ 
νωμένη δήλωση των υποψηφίων του συνδυασμού». 

2. Στην παράγραφο 2 του άρθρου 8 της ανωτέρω υπουργικής 
απόφασης προστίθενται εδάφια τέταρτο και πέμπτο ως εξής: 

«Αν ο αριθμός των εγγεγραμμένων στον πίνακα εκλογέων 

υπερβαίνει τους, πεντακοσίους (500), μπορεί να ορίζονται με 
πράξη της αρμόδιας υπηρεσίας της παραγράφου 1 του άρθρου 3 
και τμήματα της εφορευτικής επιτροπής που συγκροτούνται κατά 
τον ίδιο με την εφορευτική επιτροπή τρόπο. Τα τμήματα της εφο¬ 
ρευτικής επιτροπής μπορεί να λειτουργούν στο ίδιο ή διαφορετικό 
κατάστημα ψηφοφορίας με ανάλογη κατανομή των εκλο¬ 
γέων». 

3. Στο τέλος του ίδιου άρθρου 8 προστίθεται παράγραφος 11 
ως εξής: 

«11. Όπου στις διατάξεις της απόφασης αυτής αναφέρεται 
«εφορευτική επιτροπή» νοούνται και τα τμήματα αυτής, με εξαί¬ 
ρεση τις διατάξεις των παραγράφων 4 και 5 του άρθρου 5, της 
παραγράφου 8 του άρθρου 8 και της παραγράφου 1 του άρθρου 
15». 

4. Στο τέλος του άρθρου 14 της ανωτέρω υπουργικής απόφα¬ 
σης προστίθεται παράγραφος 8 ως εξής: 

«8. Τα τμήματα της εφορευτικής επιτροπής μετά το πέρας των 
ενεργειών της προηγούμενης παραγράφου ανακοινώνουν το απο¬ 
τέλεσμα της διαλογής στην εφορευτική επιτροπή και παραδίδουν 
σ’ αυτή τα σχετικά έντυπα και το λοιπό εκλογικό υλικό». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1988 

Ο ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 
-^- 

Αριθ. Φ. 429.1/218/343472 (2) 

Καθορισμός του αριθμού των οπλιτών πτυχιούχων Ιατρικής που 
διατίθενται σε ετήσια βάση για την επάνδρωση αγροτικών ια¬ 
τρείων και περιφερειακών ιατρείων κέντρων υγείας. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 2 του άρθρου 1 του Π.Δ. 
429/1988 «Διάθεση οπλιτών πτυχιούχων ιατρικής σε αγροτικά 
ιατρεία και περιφερειακά ιατρεία κέντρων υγείας» (ΦΕΚ 198 
τ.Α’). 

β. Τις ανάγκες του Υπουργείου Υγείας, Πρόνοιας και Κοινω¬ 
νικών Ασφαλίσεων και τις δυνατότητες του Υπουργείου Εθνικής 
Άμυνας για διάθεση οπλιτών πτυχιούχων ιατρικής σε αγροτικά 
ιατρεία και περιφερειακά ιατρεία κέντρων υγείας. 

γ. Τη με αριθ. πρωτ. 072.2/7/Γ1 564/6.11.86 απόφαση 
του Πρωθυπουργού και του Αντιπροέδρου της Κυβέρνησης και 
Υπουργού Εθνικής Άμυνας «Ανάθεση αρμοδιοτήτων ΥΕΘΑ 
στους Υφυπουργούς Εθνικής Άμυνας» (ΦΕΚ 784 τ.Β'). 
δ. Σχετική πρόταση του Α/ΓΕΕΘΑ, αποφασίζουμε: 

1. Ο συνολικός αριθμός των οπλιτών πτυχιούχων ιατρικής 
που διατίθενται σε ετήσια βάση για την επάνδρωση αγροτικών ια¬ 
τρείων και περιφερειακών ιατρείων κέντρων υγείας καθορίζεται 
στους ενενήντα (90) και διατίθενται από τους τρεις Κλάδους των 
Ενόπλων Δυνάμεων ως εξής: 

α. Από Στρατό Ξηράς: Ογδόντα (80). 
β. Από Πολεμικό Ναυτικό: Τέσσερις (4). 
γ. Από Πολεμική Αεροπορία: Έξι (6). 

3. Η διάθεση των παραπάνω οπλιτών γίνεται με διαταγή του 
Γενικού Επιτελείου του αρμόδιου Κλάδου των Ενόπλων Δυνά¬ 
μεων, η οποία εκδίδεται ύστερα από αίτηση του Υπουργείου 
Υγείας, Πρόνοιας και Κοινωνικών Ασφαλίσεων. 

Η ισχύς .της παρούσας αρχίζει από τη δημοσίευσή της στην 
Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
--♦- 

Αριθ. Κ. 7408/215 (3) 

Παροχή διευκολύνσεων για την περαίωση εκκρεμών φορολογι¬ 
κών υποθέσεων μεταβίβασης ακινήτων με αντάλλαγμα ή αι¬ 
τία θανάτου, δωρεάς - γονικής παροχής ή προίκας, που βρί¬ 
σκονται εντός σχεδίου στους δήμους Άμφισσας, Λειβαδειάς, 
Καμμένων Βούρλων, Στυλίδας και Άρτας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Την εφαρμογή του συστήματος του αντικειμένου προσδιορι¬ 
σμού της φορολογητέας αξίας των μεταβιβαζόμενων ακινήτων, 
που βρίσκονται εντός σχεδίου στους δήμους Άμφισσας, Λειβα- 
δειάς, Στυλίδας, Καμμένων Βούρλων και Άρτας, που παρέχει τη 
δυνατότητα εκκαθάρισης και των εκκρεμών υποθέσεων, με 
σκοπό την άρση κάθε αντιδικίας με τους φορολογούμενους και 
την παγίωση της εμπιστοσύνης των πολιτών προς το Κράτος. 

2. Την ανάγκη σύντομης περαίωσης των φορολογικών υποθέ¬ 
σεων μεταβίβασης ακινήτων με αντάλλαγμα ή αιτία θανάτου, 
δωρεάς γονικής παροχής ή προίκας τρον πιο πάνω περιοχών, που 
εκκρεμούν στις φορολογικές αρχές και τα Διοικητικά Πρωτοδι¬ 
κεία, με το αντικειμενικό σύστημα. 

3. Την ανάγκη παροχής διευκολύνσεων στους φορολογούμε¬ 
νους για την εκπλήρωση των φορολογικών υποχρεώσεών τους 
από τη μεταβίβαση ακινήτων των περιοχών αυτών, αποφασί¬ 
ζουμε: 

1. Για υποθέσεις μεταβίβασης ακινήτων με επαχθή αιτία ή αι¬ 
τία θανάτου, δωρεάς - γονικής παροχής ή προίκας που βρίσκο¬ 
νται εντός σχεδίου στους δήμους Άμφισσας, Λιβαδειάς, Στυλί¬ 
δας, Καμμένων Βούρλων και Άρτας, οι οποίες εκκρεμούν ενώ¬ 
πιον των φορολογικών αρχών κατά τη 12η Δεκεμβρίου 1988 οι 
υπόχρεοι μπορούν να αποδεχθούν, ως φορολογητέα αξία, εκείνη 
που προκύπτει αντικειμενικά με εφαρμογή της Κ.7407/214/ 

5.12.1988 απόφασης του Υπουργού Οικονομικών, εφόσον η φο¬ 
ρολογική ενοχή γεννήθηκε από 1.1.1988 μέχρι και 

11.12.1988 και μειωμένη κατά ποσοστό: 

α) 3% εφόσον η φορολογική ενοχή γεννήθηκε το έτος 1987. 
β) 8%, εφόσον η φορολογική ενοχή γεννήθηκε το έτος 1986. 
γ) 13%, εφόσον η φορολογική ενοχή γεννήθηκε το έτος 1985 
και 

δ) 18%, εφόσον η φορολογική ενοχή γεννήθηκε μέχρι και 

31.12.1984. 

Για την αποδοχή της φορολογητέας αξίας υποβάλλεται από 
τον υπόχρεο, στον αρμόδιο οικονομικό έφορο, εντός ανατρεπτικής 
προθεσμίας, που αρχίζει από 12.12.88 και λήγει 31.1.89 η οι¬ 
κεία φορολογική δήλωση, στην οποία επισυνάπτονται και τα αντί¬ 
στοιχα φύλλα υπολογισμού της αξίας των ακινήτων. 

2. Με την υποβολή της φορολογικής δήλωσης, κατά την 
προηγούμενη παράγραφο, επέρχεται εξώδικη λύση της διαφοράς 
με τον όρο ότι όλα τα προβλεπόμενα στο φύλλο υπολογισμού της 
αξίας του ακινήτου στοιχεία είναι ειλικρινή. 

Σε περίπτωση που, από τον έλεγχο του οικονομικού εφόρου, 
διαπιστωθεί ανακρίβεια των στοιχείων τούτων, εφαρμόζονται οι 
διατάξεις της δεύτερης περιόδου του τετάρτου εδαφίου και οι δια¬ 
τάξεις του πέμπτου εδαφίου της παραγράφου 6 του άρθρου 41 νό¬ 
μου 1249/1982, όπως τούτο προστέθηκε με την παράγραφο 3 

του άρθρου 41 του νόμου 1473/1984. 

3. Αν η αξία του ακινήτου, που δηλώθηκε με την αρχική δή¬ 
λωση, είναι μεγαλύτερη εκείνης, που προκύπτει με τη δήλωση 
της παραγράφου 1 του άρθρου 1 της απόφασης αυτής, η φορολο¬ 
γική υπόθεση, με την επιφύλαξη των διατάξεων του δεύτερου 
εδαφίου της προηγούμενης παραγράφου, περαιώνεται ως ειλικρι¬ 
νής με βάση την αξία της αρχικής δήλωσης. 

4. Οι διατάξεις των προηγούμενων παραγράφων, εφαρμόζο¬ 
νται αναλόγως και στις υποθέσεις, για τις οποίες, μέχρι και την 
11η Δεκεμβρίου 1988 έχει ασκηθεί εμπρόθεσμη προσφυγή και 
εκκρεμούν σε πρώτο βαθμό ενώπιον των Διοικητικών Πρωτοδι¬ 
κείων, εφόσον δεν έχουν συζητηθεί στην ουσία τους κατά το χρόνο 
της υποβολής της δήλωσης αποδοχής της κατά την παράγραφο 
1 φορολογητέας αξίας. Για τις υποθέσεις αυτές οι υπόχρεοι, κατά 
την υποβολή της φορολογικής δήλωσης στον αρμόδιο οικονομικό 
έφορο, πρέπει να προσκομίσουν βεβαίωση του Γραμματέα του 
Διοικητικού Πρωτοδικείου, στο οποίο εκκρεμεί η υπόθεση, ότι η 
υπόθεση εκκρεμεί σε πρώτο βαθμό και δεν έχει συζητηθεί στην 
ουσία της. Η βεβαίωση αυτή μπορεί να αναγραφεί και πάνω στη 
φορολογική δήλωση που θα υποβληθεί. 

Ο οικονομικός έφορος, μόλις του υποβληθεί η φορολογική δή¬ 
λωση, γνωστοποιεί τούτο, χωρίς καμία καθυστέρηση, στο Διοι¬ 
κητικό Πρωτοδικείο, οπότε, ως προς το ακίνητο για το οποίο 
έγινε η δήλωση, η δίκη καταργείται και ο φάκελος επαναφέρεται 
στην αρμόδια φορολογική αρχή. Σε περίπτωση που η προσφυγή 
αφορά και άλλα περιουσιακά στοιχεία, εκτός από τα ακίνητα για 
τα οποία υποβλήθηκε η φορολογική δήλωση, ο φάκελος παραμέ¬ 
νει στο δικαστήριο και η δίκη συνεχίζεται ως προς αυτά. 

5. Οι υπόχρεοι, που θα υποβάλουν την κατά την παράγραφο 1 
του παρόντος άρθρου φορολογική δήλωση, απαλλάσσονται από 
την καταβολή οποιουδήποτε πρόσθετου φόρου, προστίμου ή άλ¬ 
λης κύρωσης. Ο φόρος μεταβίβασης ακινήτων, που προκύπτει με 
τη δήλωση αυτή, καταβάλλεται στο οκτώ (8) ισόποσες άτοκες 
μηνιαίες δόσεις, από τις οποίες η πρώτη καταβάλλεται με την 
υποβολή της δήλωσης. Προκειμένου περί φόρων κληρονομιών, 
δωρεών - γονικών παροχών ή προικών, η καταβολή γίνεται σε 
δόσεις, όπως ορίζεται από τη διάταξη της παραγράφου 3 του άρ¬ 
θρου 18 του Ν. 1473/1984, εφαρμοζομένων κατά τα λοιπά των 
ισχυουσών διατάξεων. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 5 Δεκεμβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΔΗΜ. ΤΣΟΒΟΛΑΣ ΒΑΣ. ΡΩΤΗΣ 

-♦- 

Αριθ. 37978 (4) 

Τροποποίηση της 25026/6028/21.4.1982 Κοινής απόφασης 
των Υπουργών Προεδρίας Κυβερνήσεως και Γεωργίας «Ανα¬ 
συγκρότηση Διοικητικού Συμβουλίου Κ.Τ.Γ.Κ. και Δα¬ 
σών». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΓΕΩΡΓΙΑΣ 

. Έχοντας υπόψη: 

α. Τις διατάξεις του Ν. 389/43 «Περί τροποποιήσεως και συ- 
μπληρώσεως των περί Κ.Τ.Γ.Κ. και Δασών κ.λπ. διατά¬ 
ξεων». 


β. Τις διατάξεις του Β.Δ. 284/61 «Περί τροποποιήσεως και 
συμπληρώσεως των περί Διοικήσεως, Διαχειρίσεως και Λειτουρ¬ 
γίας του Κεντρικού Ταμείου Γεωργίας. Κτηνοτροφίας και Δασών 
κειμένων διατάξεων». 

γ. Τις διατάξεις του Ν.Δ. 4352/64 «Περί διατάξεων αφορω- 
σών τους δημοσίου υπαλλήλους ως και περί καταργήσεως Διοι¬ 
κητικών Συμβουλίων, Επιτροπών των Δημοσίων Υπηρεσιών 
κ.λπ.». 

δ. Τις διατάξεις του Ν. 1232/1982 «Επαναφορά σε ισχύ τρο¬ 
ποποίηση και συμπλήρωση των διατάξεων του Ν.Δ. 4352/64 
και άλλες διατάξεις». 

ε. Την αριθμ. 25026/6028/21.4.1982 Κοινή απόφασή μας 
«Ανασυγκρότηση Διοικητικού Συμβουλίου Κ.Τ.Γ.Κ. και Δα¬ 
σών». 

στ. Τις διατάξεις του Ν. 1558/85 «Κυβέρνηση και Κυβερνη¬ 
τικά όργανα». 

ζ. Τις διατάξεις του Π.Δ. 402/88 «Οργανισμός Υπουργείου 
Γεωργίας», βάσει του οποίου οι Δ/νσεις του Υπουργείου μετονο¬ 
μάστηκαν ή άλλαξαν αρμοδιότητες ή και συστάθηκαν νέες. 

η. Την αριθ. Φ.7/197/7401/10.9.1987 «παράταση προθε¬ 
σμίας για σύσταση, σύνθεση και ανασύνθεση συλλογικών οργά¬ 
νων του Δημοτικού Τομέα» (ΦΕΚ 504/Β/87), αποφασί¬ 
ζουμε: 

1. Τροποποιούμε την 25026/6028/21.4.1982 Κοινή από¬ 
φασή μας και καθορίζουμε την σύνθεση του Διοικητικού Συμβου¬ 
λίου, του Κεντρικού Ταμείου Γεωργίας, Κτηνοτροφίας και Δα¬ 
σών, όπως παρακάτω: 

α) Από το Γενικό Γραμματέα του Υπουργείου Γεωργίας, ως 
Πρόεδρο, με αναπληρωτή αυτού τον Προϊστάμενο της Δ/νσης 
Οικονομικής του Υπ. Γεωργίας. 

β) Από τον Προϊστάμενο της Δ/νσης Οικονομικής, με αναπλη¬ 
ρωτή το νόμιμο αυτού Αναπληρωτή. 

γ) Από τον Προϊστάμενο της Δ/νσης Προστασίας Δασών και 
Δασικού Περιβάλλοντος, με αναπληρωτή το νόμιμο αυτού Ανα¬ 
πληρωτή. 

δ) Από τον Προϊστάμενο της Δ/νσης Εισροών Φυτικής Παρα¬ 
γωγής, με αναπληρωτή το νόμιμο αυτού Αναπληρωτή. 

ε) Από τον Προϊστάμενο της Δ/νσης Αξιοποίησης Εγγειοβελ¬ 
τιωτικών Έργων και Μηχανολογικού Εξοπλισμού, με αναπλη¬ 
ρωτή το νόμιμο αυτού Αναπληρωτή. 

στ) Από τον Προϊστάμενο της Δ/νσης Προϋπολογισμού του 
Υπ. Οικονομικών, με αναπληρωτή ανώτερο υπάλληλο του Υπ. 
Οικονομικών, οριζόμενο με απόφαση του Υπουργού Οικονομι¬ 
κών. 

ζ) Από τον Προϊστάμενο της Δ/νσης Εντελλομένων Εξόδων 
του Υπ. Γεωργίας με αναπληρωτή το νόμιμο αυτού Αναπλη¬ 
ρωτή. 

Του Συμβουλίου δύναται να μετέχει, επίσης σαν εισηγητής 
χωρίς ψήφο κατά κύριο περιεχόμενο αρμόδιος Προϊστάμενος Δ/ 
νσης ή ο νόμιμος αυτού αναπληρωτής για κάθε συζητούμενο 
θέμα. 

Χρέη Γραμματέα του Συμβουλίου εκτελεί ο Προϊστάμενος του 
Γραφείου Γραμματείας Δ.Σ. του Κεντρικού Ταμείου Γεωργίας 
Κτηνοτροφίας και Δασών της Δ/νσης Οικονομικής ή ο νόμιμος 
αυτού αναπληρωτής. 

2. Το Διοικητικό Συμβούλιο του Κεντρικού Ταμείου Γεωρ¬ 
γίας, Κτηνοτροφίας και Δασών, ασκεί τις αρμοδιότητές του, που 
απορρέουν από τις κείμενες διατάξεις, εκτός από θέματα, που 
αφορούνε τις περιπτώσεις α, β, γ, δ, ε, στ, ζ, η, θ, ι, ια, ιβ, ιγ, ιδ, ιε 
και ιζ της παραγράφου 2 της αριθμ. 25026/6028/21.4.1982 
κοινής απόφασής μας. 

3. Οι αρμοδιότητες των περιπτώσεων, που αναγράφονται στην 




8248 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προηγούμενη παράγραφο, ασκούνται από τη Διεύθυνση Οικονο¬ 
μική, η οποία δύναται να εξουσιοδοτήσει τους καθ’ ύλην αρμόδιος 
αυτής Προϊσταμένους των Τμημάτων καθώς και τους Προϊστα¬ 
μένους των οικονομικά εξυπηρετούμενων από το Κεντρικό Τα¬ 
μείο Γεωργίας, Κτηνοτροφίας και Δασών Υπηρεσιών και Ιδρυμά¬ 
των, για την άσκηση αυτών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Δεκεμβρίου 1988 
οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΓΑΜ. ΚΟΥΤΣΟΓΙΩΡΓΑΣ ΓΙΑΝΝΗΣ ΠΟΤΤΑΚΗΣ 

- +- 

Αριθ. 32711 (5) 

Χορήγηση έκτακτης οικονομικής ενίσχυσης στους άνεργους κα- 
πνεργάτες-τριες της Χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως & 
Ασφαλίσεως Ανεργίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την 3925/88 απόφαση του Δ.Σ. του ΟΑΕΔ (αρ. Συνεδρία¬ 
σης 328/88) που μας υποβλήθηκε με το 118662/30.11.88 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονο¬ 
μικής ενίσχυσης από τριάντα χιλιάδες (30.000) δρχ. στον καθένα 
από τους άνεργους καπνεργάτες-τριες της Χώρας για τις γιορτές 
των Χριστουγέννων 1988 - Ν. Έτους 1989 με τις εξής προϋπο¬ 
θέσεις: 

α) Να έχουν υπαχθεί στην ασφάλιση ανεργίας ως καπνεργάτε- 
ς-τριες το αργότερο μέχρι 31.12.1987. 

β) Να έχουν πραγματοποιήσει ογδόντα (80) τουλάχιστον ημε¬ 
ρομίσθια στην καπνεργασία συνολικά κατά τα έτη 1987 και 
1988 και όχι λιγότερο από τριάντα (30) ημερομίσθια σε καθένα 
από τα έτη αυτά. 

2. Η πραγματοποίηση των ημερομισθίων της β' περιπτώσεως 
της παραγράφου 1 της παρούσας δεν ισχύει στις παρακάτω περι¬ 
πτώσεις: 

α) Για τους καπνεργάτες-τριες Θεσ/νίκης για τους οποίους 
λόγω των ευνοϊκότερων συνθηκών που επικρατούν στην περιοχή 
αυτή, απαιτείται η πραγματοποίηση εκατό (100) ημερομισθίων 
συνολικά κατά τα έτη 1987 και 1988 και όχι λιγότερα από σα¬ 
ράντα (40) ημερομίσθια για καθένα από τα έτη αυτά. 

β) Για τους καπνεργάτες Γιαννιτσών για τους οποίους απαιτεί¬ 
ται η πραγματοποίηση εβδομήντα (70) ημερομισθίων συνολικά 
κατά τα έτη 1987 και 1988 και όχι λιγότερα από τριάντα (30) 
ημερομίσθια σε καθένα από τα έτη αυτά. 

3. Δικαιούχοι της έκτακτης οικονομικής ενίσχυσης, εφόσον 
έχουν τις παραπάνω προϋποθέσεις, είναι: 

α) Οι άνεργοι καπνεργάτες-τριες ηλικίας άνω των 45 ετών, 
και 'ά 

β) Οι άνεργοι καπνεργάτες-τριες ηλικίας κάτω των 45 ετών, 
εφόσον δεν είναι δυνατή η τοποθέτησή τους σε παρεμφερείς εργα¬ 
σίες. 

4. Η ανωτέρω οικονομική ενίσχυση συμψηφίζεται με εκείνη 


που χορηγείται στους μη επιδοτούμενους άνεργους της Χώρας 
για τις γιορτές Χριστουγέννων 1988 και Ν. Έτους 1989 καθώς 
και με το ποσό της τακτικής επιδότησης που τυχόν θα δικαιωθεί ο 
άνεργος καπνεργάτης - τρία, εφόσον εμπίπτει ο χρόνος καταβο¬ 
λής της μέσα στο τελευταίο δίμηνο πριν από την απόλυση. 

5. Για την καταβολή της οικονομικής ενίσχυσης ισχύουν οι 
περί παραγραφής διατάξεις του Ν.Δ. 2961/54. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 


Αριθ. 32712 (6) 

Καταβολή των επιδομάτων ανεργίας δικαιούχων μισθωτών στην 
επιχείρηση «Γ. ΔΡΙΤΣΑΣ & ΣΙΑ ΑΕΒΕ» που ανέστειλε η λει¬ 
τουργία της λόγω πυρκαϊάς. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Ο.Α.Ε.Δ.». 

2. Τις διατάξεις των παραγ. 1, 2 και 3 του άρθρου τετάρτου 
του Ν. 1172/1981 «Περί κυρώσεως συμπληρώσεως και ερμη¬ 
νείας της υπό χρονολογίαν 2.3.1981 Πράξεως Νομοθετικού 
«περί καταβολής υπό του ΟΑΕΔ δεδουλευμένων αποδοχών και 
αποζημιώσεων εις μισθωτούς κ.λπ.». 

3. Την 3969/88 γνωμοδότηση του Δ.Σ. του ΟΑΕΔ (αριθμ. 
συνεδρίασης 328/29.11.88) που μας υποβλήθηκε με το 
118662/30.11.88 έγγραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στην Επιχείρηση 
«Γ. ΔΡΙΤΣΑΣ & ΣΙΑ ΑΕΒΕ» που ανέστειλε τη λειτουργία της 
λόγω πυρκαϊάς: 

α) Επιδόματος ανεργίας μέχρι 2 μήνες για καθένα από τους 
μισθωτούς που πληρούν προϋποθέσεις τακτικής επιδότησης εφό¬ 
σον δεν λύθηκε η εργασιακή τους σχέση και 

β) Έκτακτης οικονομικής ενίσχυσης από δέκα οκτώ χιλιάδες 
(18.000) δρχ. στον καθένα από τους μισθωτούς που δεν πληρεί 
προϋποθέσεις τακτικής επιδότησης. 

Τα ως άνω επιδόματα θα καταβληθούν ανά Ιδνθήμερο και 
εφόσον αποδεικνύεται από τις προσκομιζόμενες υπογεγραμμένες 
μισθοδοτικές καταστάσεις η καταβολή των τακτικών αποδοχών 
και εισφορών από τον εργοδότη. 

Ημερομηνία αναστολής της εργασιακής σύμβασης των εργα¬ 
ζομένων θα ληφθεί η 21.10.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- ψ- 

Αριθ. 18638 (7) 

Καθορισμός τιμολογίου αμοιβής των φορτ/τών της κατηγορίας 
αεριούχων και οινοπνευματωδών ποτών ξηράς Αθηνών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55 και του άρ¬ 
θρου 3 του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» και του Π.Δ. 567/1988 «περί διορισμού Υπουρ¬ 
γών Αναπληρωτών Υπουργών και Υφυπουργών». 

3. Το αριθ. 21/12.10.88 πρακτικό συνεδρίασης της ΕΡΦΞ 
Αθηνών (θέμα 3ο) που υποβλήθηκε με το αριθ. 599/20.10.88 
έγγραφο του προέδρου αυτής. 

4. Τις διατάξεις του αριθ. 5084/992/76 Κανονισμού Εργα¬ 
σίας Φορτ/τών Ξηράς Αθηνών όπως συμπληρώθηκε με την αριθ. 
15235/1981 απόφαση του Υπουργού Εργασίας. 

5. Την από 24.11.88 εισήγηση της Υπηρεσίας μας. 

6. Την αριθ. 98130/21.11.88 απόφαση Πρωθυπουργού και 
Υπουργού Εργασίας «Ανάθεση αρμοδιοτήτων Υπουργού Εργα¬ 
σίας στον Υφυπουργό Πέτρο Μώραλη» ΦΕΚ 859/Β/24.11.88, 
αποφασίζουμε: 

Αποδεχόμαστε κατά ένα μέρος την αριθ. 21/12.10.88 πρό¬ 
ταση της Επιτροπής Ρύθμισης Φορτ/σεων Ξηράς Αθηνών (ΕΡ- 
ΦΞΑ) και εγκρίνουμε το βασικό τιμολόγιο αμοιβής των φορτ/ 
τών της κατηγορίας αεριούχων και οινοπνευματωδών ποτών ξη¬ 
ράς Αθηνών που έχει ως εξής: 

I. ΕΙΔΗ ΦΟΡΤΙΩΝ 

α. Για φόρτωση πλήρη φιαλών και αμίτα σε κιβώτια: δρχ. 
1,50 ανά κιβώτιο. 

β. Για εκφόρτωση κενών φιαλών σε κιβώτια: δρχ. 1,90 ανά 
κιβώτιο. 

γ. Για εκφόρτωση ζάχαρης και πρώτων υλών: δρχ. 138 κατά 
τόννο. 

II. ΚΑΝΟΝΙΣΤΙΚΕΣ ΔΙΑΤΑΞΕΙΣ 

α. Για εργασία στοιβασίας ή αποστοιβασίας των φορτίων επ’ 
αυτοκινήτου το βασικό τιμολόγιο της απλής φόρτωσης ή εκφόρ- 
τωσης του φορτοεκφορτωμένου είδους που ενεργείται από τους 
εργάτες φορτ/τές με αίτηση του οικείου εργοδότη, προσαυξάνε¬ 
ται σύμφωνα με τις διατάξεις της αριθ. 3071/1974 απόφασης 
του Υπουργού Απασχόλησης όπως συμπληρώθηκε με την αριθ. 
11308/84 όμοια. 

β. Σε περίπτωση που προκύψει διαφορά μεταξύ φορτ/τών και 
εργοδότη για φορτοεκφορτωνόμενα είδη ή φορτία μη κατονομα¬ 
ζόμενα, η ΕΡΦΞ Αθηνών δύναται να αποφαίνεται διαιτητικώς 
και να κατατάσει αυτά τιμολογιακώς σε άλλο παρεμφερές είδος 
αναλόγως του είδους και της αξίας του βάσει των διατάξεων του 
άρθρου 3 του Ν.Δ. 1254/49. 

III. Το ανωτέρω τιμολόγιο προσαυξάνεται με τις ισχύουσες ει¬ 
σφορές και πόρους υπέρ ΚΑΦΞ Αθηνών, Λογ/σμών επιδομάτων 
φορτ/τών (αδείας, εορτών, γάμου) ΙΚΑ και χαρτοσήμου. 

Η απόφαση αυτή, που θα δημοσιευθεί στην Εφημερίδα της Κυ- 
βερνήσεως ισχύει από τη δημοσίευση. 

Αθήνα, 5 Δεκεμβρίου 1988 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-*- 

Αριθ. οικ./4147/ΤΣΕΠ 32 (8) 

Μεταβίβαση αρμοδιοτήτων στους Νομάρχες Ηλείας και Ζακύν¬ 
θου για συγκρότηση διαφόρων επιτροπών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

ΙλΤο Ν. 867/79 περί κυρώσεως, τροποποιήσεως και συ- 
μπληρώσεως της από 28.7.78 Πράξεως Νομοθετικού Περιεχο¬ 
μένου του Προέδρου της Δημοκρατίας «περί αποκαταστάσεως 
Ζημιών από τους σεισμούς του 1978 εις περιοχήν Βορ. Ελλάδος 
κ.λπ.» ως και το Ν. 1190/1981 «περί κυρώσεως της από 


26.3.81 Πράξεως Νομοθετικού Περιεχομένου περί αποκαταστά¬ 
σεως Ζημιών από τους σεισμούς του 1981». 

2. Την αριθμ. 101/1.11.88 Πράξη του Υπουργικού Συμβου¬ 
λίου με την οποία οριοθετήθηκαν οι σεισμόπληκτες περιοχές των 
Νομών Ηλείας και Ζακύνθου που πλήγησαν από το σεισμό του 
Οκτωβρίου 1988 (ΦΕΚ 242/Α/3.11.88). 

3. Την αρ. οικ/3813/ΤΣΕΠ 32/9.11.88 Απόφαση με την 
οποία συστάθηκαν Τομείς Αποκατάστασης Σεισμοπλήκτων 
στους Νομούς Ηλείας και Ζακύνθου (ΦΕΚ 823/Β/9.11.88). 

4. Την ανάγκη εξετάσεως των κτιρίων που βλάφτηκαν από το 
σεισμό του Οκτωβρίου 1988 ως προς: α) το ασύμφορο επι¬ 
σκευής, β) τη δυνατότητα αποκατάστασης αντοχής ωμοπλινθο- 
κτίστων κ.λπ. και γ) το εγκαταλελειμμένο ή μη των οικοδομών, 
αποφασίζουμε: 

1. Εξουσιοδοτούμε τους Νομάρχες Ηλείας και Ζακύνθου για 
τη συγκρότηση των προβλεπομένων από τις Δ/ξεις Επιτροπών, 
για την εξέταση των κτιρίων που βλάφτηκαν από το σεισμό του 
Οκτωβρίου 1988, δηλ.: 

α. Τριμελείς Επιτροπές (μία σε κάθε Τομέα): Από Μηχανικούς 
του αντίστοιχου Τομέα Αποκατάστασης Σεισμοπλήκτων για την 
εξέταση των σεισμοπλήκτων κτισμάτων από ωμοπλινθοδομή ή 
κροκαλλοειδείς λίθους. 

β. Διμελείς Επιτροπές (μία σε κάθε Τομέα): Από Μηχανικούς 
του αντίστοιχου Τομέα Αποκατάστασης Σεισμοπλήκτων για την 
εξέταση και σύνταξη έκθεσης αυτοψίας, «περί του εάν η δαπάνη 
επισκευής ενός κτιρίου που κρίνεται επισκευάσιμο είναι υπέρμε¬ 
τρος ή όχι σύμφωνα με την § 16 του άρθρου 3 του Ν. 867/79. 
Οι αιτήσεις των ενδιαφερομένων για την εξέταση των σπιτιών 
τους, οι οποίες πρέπει να συνοδεύονται από εμπεριστατωμένη με¬ 
λέτη (τεχνική έκθεση, σχέδια, προϋπολογισμός κ.λπ.) συντεταγ¬ 
μένη υποχρεωτικά από διπλωματούχο Πολιτικό Μηχανικό από 
την οποία θα προκύπτει ότι η δαπάνη επισκευής είναι υπέρμετρη, 
θα υποβάλλονται στην Υπηρεσία και θα εξετάζονται από την πα¬ 
ραπάνω επιτροπή η οποία θα εκδίδει τη σχετική βεβαίωση, 
ύστερα από διενέργεια αυτοψίας. 

γ. Διμελείς Επιτροπές (μία σε κάθε Τομέα): Από Μηχανικούς 
του αντίστοιχου Τομέα Αποκατάστασης Σεισμοπλήκτων για την 
εξέταση της χρήσης και του εγκαταλελειμένου ή μη του κτίσμα- 
τος, σύμφωνα με τις αποφάσεις 2644/ΔΠ35/29.3.82, 3065/ 
ΔΠ35/12.4.82 και 5057/14.6.82. 

2. Για την επίσπευση και διευκόλυνση του έργου της αποκατά¬ 
στασης των σεισμοπλήκτων, εγκρίνουμε όπως η αυτή επιτροπή 
έχει αρμοδιότητες για περισσότερα του ενός αντικειμένων, έτσι 
ώστε να επιλαμβάνεται και να αποφαίνεται για όλα τα θέματα 
(ασύμφορου, ωμοπλινθοκτίστων, χρήσης κ.λπ.) συγχρόνως. 

Η απόφαση αυτή να δημοσιευθεί στην Εφημερίδά της Κυβερνή- 
σεως. 

Αθήνα, 5 Δεκεμβρίου 1988 

Ο ΥΠΟΥΡΓΟΣ 

ΒΑΣ. ΚΕΔΙΚΟΓΛΟΥ 
-♦- 

Αριθ. 29784 (9) 

Ψήφιση του Ο.Ε.Υ. του Β’ Κ.Α.Π.Η. του Δήμου Ηρακλείου Αττι¬ 
κής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: ν 

1. Τις διατάξεις του Ν. 1188/81 «περί κυρώσεως του Κώδι- 
κος περί καταστάσεως προσωπικού Ο.Τ.Α. και 1586/86 «περί 
βαθμολογικής διάρθρωσης των θέσεων του Δημοσίου Νομικών 
Προσώπων Δημοσίου Δικαίου και των Ο.Τ.Α. και άλλες διατά¬ 
ξεις» και των Π.Δ/των 76/85 και 37α/1987. 

2. Την 63/1988 απόφαση του Διοικητικού Συμβουλίου του Β 
ΚΑΠΗ Δήμου Ηρακλείου Αττικής. 

3. Την σύμφωνη γνωμοδότηση του Δημοτικού Συμβουλίου 
Ηρακλείου Αττικής που διατυπώθηκε στην 222/1988 απόφασή 
του. 

4. Την σύμφωνη γνωμοδότηση του Υπηρεσιακού Συμβουλίου 
του άρθρου. 14 του Ν. 1586/86 η οποία διατυπώθηκε στο 7/ 
10.11.1988 πρακτικό του. 

Τα λοιπά στοιχεία του φακέλου, αποφασίζουμε: 

Εγκρίνουμε την 63/1988 απόφαση του Διοικητικού Συμβου¬ 
λίου του Β ΚΑΠΗ Δήμου Ηρακλείου Αττικής περί ψηφίσεως Ορ¬ 
γανισμού Εσωτερικής Υπηρεσίας αυτού που έχει ως εξής: 

ΑΡΘΡΟ 1 

Οι υπηρεσίες του Β ΚΑΠΗ του Δήμου Ηρακλείου Αττικής πε¬ 
ριλαμβάνουν τα κατωτέρω μη αυτοτελεί γραφεία: 

Α. Διοικητική Υπηρεσία 

Γραφείο Κοινωνικής Πρόνοιας 

Β. Υγειονομική Υπηρεσία 

α) Γραφείο Φυσικοθεραπείας 

β) Γραφείο Εργοθεραπείας 

γ) Γραφείο Επισκεπτριών Αδελφών Νοσοκόμων 

Γ. Βοηθητική Υπηρεσία 

Γραφείο Οικογενειακών Βοηθών 

ΑΡΘΡΟ 2 

Οι θέσεις του προσωπικού του Β' ΚΑΠΗ Δήμου Ηρακλείου 
Αττικής διαρθρώνονται ως εξής: 

Μία (1) θέση Κλάδου ΤΕ2 Κοινωνικών Λειτουργών 
Μία (1) θέση Κλάδου ΤΕ10 Φυσικοθεραπευτών 
Μία (1) θέση Κλάδου ΤΕ6 Επισκεπτριών Αδελφών Νοσοκό¬ 
μων 

Μία (1) θέση Κλάδου ΤΕ18 Εργοθεραπευτών 
Δύο (2) θέσεις Κλάδου ΥΕ15 Οικογενειακών βοηθών εκ των 
οποίων η μία θα επιχορηγείται από τον προϋπολογισμό του Δή¬ 
μου Ηρακλείου. 

ΑΡΘΡΟ 3 

Ο τρόπος πρόσληψης και τα τυπικά προσόντα του μόνιμου 
προσωπικού καθορίζονται από τις εκάστοτε ισχύουσες διατά¬ 
ξεις· 

Τα καθήκοντα και οι αρμοδιότητες του προσωπικού έχουν 
όπως λεπτομερώς αναφέρονται στην 63/1988 απόφαση του 
Διοικητικού Συμβουλίου του Β' ΚΑΠΗ Ηρακλείου. 

ΑΡΘΡΟ 4 

Το Β' ΚΑΠΗ Δήμου Ηρακλείου Αττικής μπορεί να χρησιμο¬ 
ποιηθεί σαν Κέντρο Πρακτικής Εξάσκησης σπουδαστών Σχολών 
Κοινωνικής Εργασίας καθώς επίσης και σπουδαστών παραϊατρι- 
κών επαγγελμάτων. 

Κάθε τυχόν εθελοντικό προσωπικό ανεξαρτήτου ειδικότητας 


τίθεται στην διάθεση της Κοινωνικής Λειτουργού η οποία δρα¬ 
στηριοποιεί ή χρησιμοποιεί το προσωπικό αυτό σύμφωνα με τις 
γνώσεις που διαθέτει, τις ικανότητές του σε συνδιασμό με τις ανά¬ 
γκες του Κέντρου και των μελών του. 

ΑΡΘΡΟ 5 

Κάθε άλλη λεπτομέρεια που δεν προβλέπεται από τη συστα¬ 
τική πράξη και τον παρόντα Οργανισμό ρυθμίζεται με απόφαση 
του Διοικητικού Συμβουλίου του Β’ ΚΑΠΗ Ηρακλείου μετά από 
σύμφωνη γνωμοδότηση του Δημοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 1 Δεκεμβρίου 1988 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 
-+- 

Αριθ. ΔΕ 20923 (10) 

Έγκριση της αρ. 1312/15/88/14.11.1988 απόφασης του 

Λ/Χ Κω «περί καθορισμού ναύλου επιβατών τοπικής ταχυ¬ 
δρομικής δρομολογιακής γραμμής Καρδάμαινας Κω - Νισύ- 

ρου». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 178 παρ. 2 του Κ.Π.Δ. 

2. Τις διατάξεις του Π.Δ. 338/83 (ΦΕΚ 119/τ.Α/ 
1983). 

3. Τηναριθμ. 1312/15/88/14.11.1988 απόφαση του Λ/Χ 
Κω, που μας διαβιβάσθηκε με το αριθμ. 1312/16/88/ 
15.11.1988 έγγραφό του, με την οποία καθορίζει το ναύλο επι¬ 
βατών τοπικής ταχυδρομικής δρομολογιακής γραμμής Καρδά- 
μαινας Κω-Νισύρου, σε (366) τριακόσιες εξήντα έξι δραχμές 
κατ’ άτομο, που θα εκτελείται από το Ε/Γ - Π/Κ ΝΙΣΥΡΟΣ ΕΞ¬ 
ΠΡΕΣ Ν. ΚΩ 21, δυνάμενο να μεταφέρει δώδεκα (12) άτομα το 
χειμώνα και σαράντα πέντε (45) άτομα το καλοκαίρι. 

4. Τις διατάξεις του Ν. 3200/55 «περί Διοικητικής Αποκέ¬ 
ντρωσης», όπως συμπληρώθηκαν μεταγενέστερα με το Ν.Δ. 
532/70, αποφασίζουμε: 

Εγκρίνουμε την 1312/15/18/14.11.88 απόφαση του Λιμε¬ 
ναρχείου Κω, που καθορίζει το ναύλο των επιβατών της τοπικής 
ταχυδρομικής δρομολογιακής γραμμής Καρδάμαινας Κω-Νισύ¬ 
ρου, σε (366) τριακόσιες εξήντα έξι δραχμές κατ’ άτομο, που θα 
γίνεται από το Ε/Γ - Π/Κ ΝΙΣΥΡΟΣ ΕΞΠΡΕΣ Ν. ΚΩ 21, δυ¬ 
νάμενο να μεταφέρει δώδεκα (12) άτομα το χειμώνα και σαράντα 
πέντε (45) άτομα το καλοκαίρι. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 25 Νοεμβρίου 1988 

Ο Νομάρχης 
Γ. ΜΑΧΑΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




